সেবার ভুল খবর হলেও আজ সত্যিই সরানো হল কলকাতা পুলিস কমিশনার রাজীব কুমারকে। নির্বাচন কমিশনের নির্দেশে সরানো হল তাঁকে। তাঁর বিরুদ্ধে পক্ষপাতিত্বের অভিযোগে সরব ছিলেন বিরোধীরা। নতুন পুলিস কমিশনার হলেন সৌমেন মিত্র। ADG CID পদে ছিলেন তিনি।
 কলকাতা : সেবার ভুল খবর হলেও আজ সত্যিই সরানো হল কলকাতা পুলিস কমিশনার রাজীব কুমারকে। নির্বাচন কমিশনের নির্দেশে সরানো হল তাঁকে। তাঁর বিরুদ্ধে পক্ষপাতিত্বের অভিযোগে সরব ছিলেন বিরোধীরা। নতুন পুলিস কমিশনার হলেন সৌমেন মিত্র। ADG CID পদে ছিলেন তিনি। রাজীব কুমার ছিলেন 1989 ব্যাচের IPS । তাঁকে পাঠানো হল ADG অ্যান্টি করাপশন ব্রাঞ্চে। সেখানের দায়িত্বে ছিলেন রামফল পাওয়ার, 1988 ব্যাচের IPS। রামফলকে নিয়ে যাওয়া হল ADG CID পদে। আর ADG CID পদে ছিলেন সৌমেন মিত্র। তিনি হলেন নতুন নগরপাল। সৌমেন মিত্রকে পশ্চিমবঙ্গের পুলিসবাহিনীর মধ্যে অন্যতম সেরা অফিসার হিসেবে গণ্য করা হয়। কলকাতা পুলিসের গোয়েন্দাপ্রধান ছিলেন দীর্ঘদিন। DIG CID পদেও দীর্ঘদিন সাফল্যের সঙ্গে কাজ করেছেন। সম্প্রতি ADG CID পদে যাওয়ার আগে কলকাতা পুলিসে স্পেশাল কমিশনার পদে ছিলেন। কলকাতা পুলিসে দীর্ঘদিন কাজের অভিজ্ঞতা রয়েছে তাঁর। জেলা পুলিসেও দীর্ঘদিন কাজ করেছেন।